Publication: Magyar Közlöny
Issue: MK-2010-31 (Year: 2010, Number: 31)
Era: contemporary
Section: szóló 46/1994. (IX. 30.) OGY határozat tartalmazza. A Házszabály 112. §-a szabályozza a határozati javaslatok
Paragraph Index: 2024

szóló 46/1994. (IX. 30.) OGY határozat tartalmazza. A Házszabály 112. §-a szabályozza a határozati javaslatok tárgyalásának, elfogadásának rendjét. A Házszabály az országgyûlési határozatokra nézve formai követelményeket nem támaszt. Az országos népszavazást elrendelõ határozat tekintetében az Nsztv. 14. § (2) bekezdése szabályozza a határozat tartalmi elmeit. Eszerint az Országgyûlésnek a népszavazás elrendelésérõl szóló határozata tartalmazza, hogy a népszavazás ügydöntõ vagy véleménynyilvánító, a népszavazásra bocsátott konkrét kérdést, továbbá rendelkezik a népszavazás költségvetésérõl. A népszavazás elrendelését megtagadó határozat tartalmi kellékeire az Nsztv. nem tartalmaz rendelkezést. Ennek megfelelõen nincs olyan törvényi szabály, amely elõírná az Országgyûlés számára, hogy határozatát indokolni köteles és a határozatnak tartalmaznia kell a jogorvoslatra való figyelmeztetést. Nem következikaz Országgyûlésnekilyen kötelezettségeaz indítványozókáltalfelhívott alapelvekbõlsem. Tekintettel arra, hogy a Ve. hivatkozott 77. § (1) bekezdése a kifogás benyújtásának szabályait tartalmazza, nem áll fenn tartalmi összefüggés az indítványozó által állított törvénysértés és a Ve. ezen szabálya között. Ugyancsak nem köti törvényi rendelkezés az Országgyûlést a tekintetben, hogy határozatában milyen szófordulattal kell kimondania azt, hogy a népszavazási kezdeményezés alapján nem rendeli el a népszavazást. Mindezek alapján az Alkotmánybíróság megállapította, hogy az OGYh. az indítványozók által felhívott törvényi rendelkezéseket nem sérti, ezért a jogorvoslatra való figyelmeztetés és az indokolás hiánya, valamint a rendelkezés megfogalmazása miatt benyújtott formai kifogásokat elutasította.

Source: https://magyarkozlony.hu/hivatalos-lapok/59d593fc58852f0cfe50af5cebecee305904d292/dokumentumok/71df9f128f17adeb7e659b7f34379fa74e2f191f/letoltes